**ตัวอย่าง ข้อตกลงจ้าง**

**เลขที่………………………..**

ข้อตกลงฉบับนี้ทำขึ้น ณ………………………………………………………………………………………………………………..

………………เมื่อวันที่……………….……………ระหว่าง……………………………………………………….…………………...

โดย………………………………………………….ตำแหน่ง…………………………………………………………………………....

ซึ่งต่อไปในสัญญานี้ เรียกว่า “ผู้ว่าจ้าง” ฝ่ายหนึ่ง กับ……………………………………………………………………….

อยู่บ้านเลขที่………….หมู่ที่…………..ตำบล/แขวง……………………………….อำเภอ/เขต……………………………..

จังหวัด………………………ซึ่งต่อไปในข้อตกลงนี้เรียกว่า “ผู้รับจ้าง” อีกฝ่ายหนึ่ง ทั้งสองฝ่ายได้ตกลงกัน

มีข้อความดังต่อไปนี้

**ข้อ 1** ข้อตกลงนี้เริ่มมีผลบังคับใช้ตั้งแต่วันที่………………………………….เป็นต้นไป

**ข้อ 2** ผู้ว่าจ้างตกลงจ้าง และผู้รับจ้างตกลงรับจ้างปฏิบัติงาน ณ……………………………………………

………………………………………….ตั้งแต่เดือน………………………………..ถึงเดือน………………………………………….

รวม………………………….เดือน ตามรายละเอียดและเอกสารแนบท้ายข้อตกลง

**ข้อ 3** เอกสารแนบท้ายข้อตกลงจ้างดังต่อไปนี้ให้ถือเป็นส่วนหนึ่งของข้อตกลงจ้างนี้

3.1 ผนวก 1 ขอบเขตของงานและเงื่อนไขการจ้าง จำนวน………………….หน้า

3.2 ผนวก 2 ใบเสนอราคาและอื่น ๆ จำนวน………………….หน้า

ความใดในเอกสารแนบท้ายข้อตกลงจ้างที่ขัดแย้งกับข้อความในข้อตกลงจ้างนี้ให้ใช้ข้อความ

ในข้อตกลงจ้างนี้บังคับ และในกรณีที่เอกสารแนบท้ายข้อตกลงจ้างขัดแย้งกันเอง ผู้รับจ้างจะต้องปฏิบัติตาม

คำวินิจฉัยของผู้ว่าจ้าง ทั้งนี้ โดยผู้รับจ้างไม่มีสิทธิเรียกร้องค่าเสียหายหรือค่าใช้จ่ายใด ๆ ทั้งสิ้น

**ข้อ 4** ผู้รับจ้างต้องมาปฏิบัติวานตามสัญญาด้วยตนเอง โดยต้องมาบันทึกเวลาที่มารับจ้างในแต่ละวัน

และเวลาเวลากลับเมื่อทำงานจ้างในวันนั้น ๆ เสร็จสิ้นด้วยตนเองทุกครั้ง ในกรณีที่ผู้รับจ้างไม่สามารถมาปฏิบัติงานด้วยตนเองได้ในวันใด ผู้รับจ้างจะจัดให้มีบุคคลอื่นมาทำงานแทนในวันนั้น ๆ ไม่ได้ เนื่องจากงานของผู้รับจ้างเป็นงานที่ต้องใช้ความรู้ ความสามารถเป็นการเฉพาะตัว และจะต้องไม่เอางานทั้งหมดหรือส่วนหนึ่งส่วนใดแห่งสัญญานี้ไปจ้างช่วงอีกต่อหนึ่ง

**ข้อ 5** ผู้ว่าจ้างตกลงจ่ายค่าจ้าง และผู้รับค่าจ้าง ตั้งแต่เดือน…………………………………………….ถึง

เดือน…………………………..รวม……………………เดือน ในอัตราค่าจ้างเดือนละ……………………………….…..บาท

(……………………………….) เป็นเงิน……………………………………..บาท (………………………………………..…….) ซึ่ง

ได้รวมค่าใช้จ่ายทั้งปวงด้วยแล้ว และจะจ่ายให้เมื่อผู้รับจ้างได้ปฏิบัติงานครบระยะเวลาในแต่ละเดือน โดยผู้รับ

จ้างจะต้องส่งมอบงานประจำเดือนทุกวันสุดท้ายของเดินตามปีปฏิทิน (กรณีตรงกับวันหยุดราชการให้ส่งมอบงานในวันทำการถัดไป) ยกเว้นเดือนกันยายนให้ส่งมอบงานในวันทำการสุดท้ายของเดือน และคณะกรรมการตรวจรับพัสดุหรือผู้แทนของผู้ว่าจ้างได้ตรวจรับมอบงานจ้างดังกล่าวเรียบร้อยแล้ว

หากเดือนแรกและเดือนสุดท้ายมีการปฏิบัติงานไม่เต็มเดือนปฏิทิน ให้คิดค่าจ้างเหมาเป็นรายวัน

เฉพาะวันที่ปฏิบัติงาน ในอัตราวันละบาท (………………………)

**ข้อ 6** ระหว่างที่ผู้รับจ้างปฏิบัติงานตามข้อตกลงจ้างนี้ หากผู้ว่าจ้างเห็นว่าผู้รับจ้างไม่มาทำงานที่จ้างตามสัญญา ผู้ว่าจ้างมีสิทธิ์หักค่าจ้างเหมารายเดือนของเดือนนั้นๆ เป็นรายวัน วันละ................... บาท (......................................) ตามจำนวนวันที่ขาดงานและหากเดือนใดมีการขาดงานดังกล่าวเกินกว่า 3 วันทำการ โดยไม่มีเหตุอันสมควรและไม่ได้บอกกล่าวล่วงหน้า ให้ถือว่าผู้รับจ้างผิดข้อตกลงจ้าง ผู้ว่าจ้างมีสิทธิ์บอกเลิกข้อตกลงจ้างทันที และความเสียหายอันใดจะเกิดขึ้นเนื่องมาจ้างผู้รับจ้างผิดข้อตกลงจ้าง ผู้ว่าจ้างมีสิทธิ์เรียกร้องค่าเสียหายได้

**ข้อ 7** ผู้รับจ้างมีสิทธิ์บอกเลิกข้อตกลงจ้างได้ โดยต้องทำเป็นหนังสือแจ้งให้ผู้ว่าจ้างทราบล่วงหน้าอย่างน้อย 10 วันทำการ หากผู้รับจ้างมิแจ้งให้ผู้ว่าจ้างทราบภายในระยะเวลาที่กำหนด ผู้ว่าจ้างมีสิทธิ์คิดค่าปรับ ในอัตราร้อยละ 0.10 ของค่าจ้างทั้งหมด (แต่จะต้องไม่ต่ำกว่าวันละ 100 บาท ) นับตั้งแต่วันที่ผู้ว่าจ้างได้รับหนังสือแจ้งบอกเลิกข้อตกลงจ้าง จนถึงวันครบกำหนด 10 วันทำการ

**ข้อ 8** ในกรณีที่ผู้รับจ้างไม่ปฏิบัติตามข้อตกลงจ้างผู้ว่าจ้างมีสิทธิ์บอกเลิกข้อตกลงจ้างทันที หากผู้ว่าจ้างมิได้ใช้สิทธิ์บอกเลิกข้อตกลงจ้าง ผู้รับจ้างยินยอมให้ผู้ว่าจ้างระงับการจ่ายค่าจ้างทั้งหมดหรือบางส่วนตามที่ผู้ว่าจ้างเห็นสมควร และผู้ว่าจ้างมีสิทธิ์คิดค่าปรับผู้รับจ้างเป็นรายวันในอัตราร้อยละ 0.10 ของค่าจ้างทั้งหมด (แต่จะต้องไม่ต่ำกว่าวันละ 100 บาท ) นับตั้งแต่วันที่ผู้รับจ้างผิดเงื่อนไขข้อตกลงจ้าง จนถึงวันที่ผู้รับจ้างได้ดำเนินการตามข้อตกลงจ้างหรือจนถึงวันที่ผู้ว่าจ้างได้บอกเลิกข้อตกลงจ้าง ตลอดจนค่าเสียหายอื่นๆ (ถ้าหากมี) ด้วย

**ข้อ 9** ในกรณีที่มีปัญหาเกี่ยวกับการปฏิบัติงานตามข้อตกลงจ้างนี้ ผู้รับจ้างจะต้องปฏิบัติงานตามคำวินิจฉัยของผู้ว่าจ้าง

**ข้อ 10** การว่าจ้างตามบันทึกข้อตกลงนี้ ไม่ทำให้พนักงานจ้างเหมาบริการ หรือผู้รับจ้างมีฐานะเป็นลูกจ้างของทางราชการ หรือมีความสัมพันธ์ในฐานะลูกจ้างตามกฎหมายแรงงานหรือกฎหมายว่าด้วยประกันสังคม

ข้อตกลงจ้างนี้ทำขึ้นสองฉบับ มีข้อความถูกต้องตรงกัน ทั้งสองฝ่ายได้อ่านและทำความเข้าใจข้อความในข้อตกลงโดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและต่างยึดถือไว้ฝ่ายละฉบับ

(ลงชื่อ).....................................................ผู้ว่าจ้าง  
(.....................................................)

(ลงชื่อ).....................................................ผู้รับจ้าง  
(.....................................................)

(ลงชื่อ).....................................................พยาน  
(.....................................................)

(ลงชื่อ).....................................................พยาน  
(.....................................................)